Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 152/1994. (XI. 17.) Korm. rendelet határozza meg a külügyminiszter feladat- és hatáskörét. E rendelet 6. §-a értelmében Magyarországnak az Európai Unióhoz történő
Paragraph Index: 1408

152/1994. (XI. 17.) Korm. rendelet határozza meg a külügyminiszter feladat- és hatáskörét. E rendelet 6. §-a értelmében Magyarországnak az Európai Unióhoz történő csatlakozása és az arra való egységes felkészülés előmozdítása érdekében, a Kormány által meghatározott integrációs stratégia és politika alapján, a külügyminiszter irányítja és koordinálja a Magyarország és az Európai Unió közötti kapcsolatokat. Ennek keretében irányítja a csatlakozási folyamat egészét, képviseli a Kormányt a Társulási Tanácsban és — a KüM Integrációs Államtitkársága vezetője által — a Társulási Bizottságban, továbbá a KüM Integrációs Államtitkársága útján gondoskodik az integrációs politika egységes érvényesüléséről a külső kapcsolatokban, koordinálja a csatlakozási tárgyalásokra, illetőleg a tagságra való egységes felkészülést célzó kormányzati munkálatokat és a tárcák integrációs célú tevékenységét. A Külügyminisztérium Integrációs Államtitkárságáról

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes